CELEX: 32021D2013
Language: el
Date: 2021-11-15 00:00:00
Title: Απόφαση (ΕΕ) 2021/2013 του Συμβουλίου της 15ης Νοεμβρίου 2021 για τον διορισμό ενός τακτικού και ενός αναπληρωματικού μέλους στην Επιτροπή των Περιφερειών, κατόπιν προτάσεως του Βασιλείου της Ισπανίας

18.11.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 410/178
               
            
         ΑΠΟΦΑΣΗ (ΕΕ) 2021/2013 ΤΟΥ ΣΥΜΒΟΥΛΙΟΥ
         της 15ης Νοεμβρίου 2021
         για τον διορισμό ενός τακτικού και ενός αναπληρωματικού μέλους στην Επιτροπή των Περιφερειών, κατόπιν προτάσεως του Βασιλείου της Ισπανίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
         Έχοντας υπόψη την απόφαση (ΕΕ) 2019/852 του Συμβουλίου, της 21ης Μαΐου 2019, για τον καθορισμό της σύνθεσης της Επιτροπής των Περιφερειών (1),
         Έχοντας υπόψη την πρόταση της ισπανικής κυβέρνησης,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 300 παράγραφος 3 της Συνθήκης, η Επιτροπή των Περιφερειών απαρτίζεται από αντιπροσώπους των οργανισμών τοπικής αυτοδιοίκησης και περιφερειακής διοίκησης, οι οποίοι είτε είναι εκλεγμένα μέλη οργανισμού τοπικής αυτοδιοίκησης ή περιφερειακής διοίκησης είτε ευθύνονται πολιτικώς έναντι εκλεγμένης συνέλευσης.
                  
               
                     (2)
                  
                  
                     Στις 28 Μαΐου 2020, το Συμβούλιο εξέδωσε την απόφαση (ΕΕ) 2020/731 (2) για τον διορισμό ενός τακτικού και ενός αναπληρωματικού μέλους, έπειτα από πρόταση του Βασιλείου της Ισπανίας, στην Επιτροπή των Περιφερειών.
                  
               
                     (3)
                  
                  
                     Μία θέση τακτικού μέλους στην Επιτροπή των Περιφερειών έμεινε κενή λόγω της λήξης της εντολής βάσει της οποίας ο κ. Bernat SOLÉ BARRIL προτάθηκε για διορισμό.
                  
               
                     (4)
                  
                  
                     Μία θέση αναπληρωματικού μέλους της Επιτροπής των Περιφερειών έμεινε κενή λόγω της λήξης της εντολής βάσει της οποίας η κα Elisabet NEBREDA VILA προτάθηκε για διορισμό.
                  
               
                     (5)
                  
                  
                     Η ισπανική κυβέρνηση πρότεινε την κα Victòria ALSINA I BURGUÉS, αντιπρόσωπο οργανισμού περιφερειακής αυτοδιοίκησης ή τοπικής αυτοδιοίκησης που ευθύνεται πολιτικώς έναντι εκλεγμένης συνέλευσης, Consejera de Acción Exterior y Gobierno Abierto, Gobierno de la Generalitat de Cataluña (Περιφερειακή υπουργός Εξωτερικής Δράσης και Ανοικτής Διακυβέρνησης, κυβέρνηση της Καταλονίας), ως τακτικό μέλος της Επιτροπής των Περιφερειών για το εναπομένον διάστημα της τρέχουσας θητείας, ήτοι έως τις 25 Ιανουαρίου 2025.
                  
               
                     (6)
                  
                  
                     Η ισπανική κυβέρνηση πρότεινε τον κ. Gerard Martí FIGUERAS I ALBA, αντιπρόσωπο οργανισμού περιφερειακής αυτοδιοίκησης ή τοπικής αυτοδιοίκησης που ευθύνεται πολιτικώς έναντι εκλεγμένης συνέλευσης, Secretario de Acción Exterior del Gobierno, Gobierno de la Generalitat de Cataluña (Γραμματέα Εξωτερικής Δράσης, κυβέρνηση της Καταλονίας), ως αναπληρωματικό μέλος της Επιτροπής των Περιφερειών για το εναπομένον διάστημα της τρέχουσας θητείας, ήτοι έως τις 25 Ιανουαρίου 2025.
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Διορίζονται στην Επιτροπή των Περιφερειών οι ακόλουθοι αντιπρόσωποι οργανισμών περιφερειακής ή τοπικής αυτοδιοίκησης που ευθύνονται πολιτικώς έναντι εκλεγμένης συνέλευσης για το εναπομένον διάστημα της τρέχουσας θητείας, ήτοι έως τις 25 Ιανουαρίου 2025:
            
                        α)
                     
                     
                        ως τακτικό μέλος:
                        
                                    —
                                 
                                 
                                    η κα Victòria ALSINA I BURGUÉS, Consejera de Acción Exterior y Gobierno Abierto, Gobierno de la Generalitat de Cataluña (Περιφερειακή υπουργός Εξωτερικής Δράσης και Ανοικτής Διακυβέρνησης, κυβέρνηση της Καταλονίας),
                                 
                              και
                     
                  
                        β)
                     
                     
                        ως αναπληρωματικό μέλος:
                        
                                    —
                                 
                                 
                                    ο κ. Gerard Martí FIGUERAS I ALBA, Secretario de Acción Exterior del Gobierno, Gobierno de la Generalitat de Cataluña (Γραμματέας Εξωτερικής Δράσης, κυβέρνηση της Καταλονίας).
                                 
                              
                  
         
            Άρθρο 2
            Η παρούσα απόφαση αρχίζει να ισχύει από την ημερομηνία της έκδοσής της.
         
         
            Βρυξέλλες, 15 Νοεμβρίου 2021.
            
               
                  Για το Συμβούλιο
               
               
                  Ο Πρόεδρος
               
               J. PODGORŠEK
            
         
         
            (1)  ΕΕ L 139 της 27.5.2019, σ. 13.
         
            (2)  Απόφαση (ΕΕ) 2020/731 του Συμβουλίου, της 28ης Μαΐου 2020, για τον διορισμό ενός τακτικού και ενός αναπληρωματικού μέλους, έπειτα από πρόταση του Βασιλείου της Ισπανίας, στην Επιτροπή των Περιφερειών (ΕΕ L 172I, 3.6.2020, σ. 3).